Q:

Kiel ĉu vi tradukas "tab/tabulation"?

Vikipedio proponas "tabo" sed ne provizas fonton, sed revo konsentas, kvankam PIV ne enhavas ĝin. Oni ankaŭ trovas 

entabeligo (komputeko)
tabelo (majstro.com)
tabopaŝo (majstro.com)

Nu, mi preferus derivaĵo de la "spac/" radiko, ĉar oni jam uzas ĝin kun spaceto. Ĉu vi konas tielan tradukon?

A:

Fakte ankaŭ Komputeko enhavas la vorton tabo kun la angla traduko tab character. La vorto ankaŭ troveblas en la Komputada Leksikono, kun la anglaj tradukoj "tab, tabulator, tabulation". Ĉar la Komputada Leksikono kaj la Komputeko estas la plej fidindaj terminaroj por komputado-rilataj terminoj, mi pensas, ke temas pri bone establita termino. Termino kun spac/ anstataŭ tab/ laŭ mi nur kreus konfuzon.

